ଓଲୁଟାସିଡେନିବ

ଓଲୁଟାସିଡେନିବ, (ଇଂରାଜୀ ଭାଷାରେ Olutasidenib) ରେଜଲିଡିଆ ଏହାର ଏକ ବିକ୍ରୟ ନାମ, ହେଉଛି ତୀବ୍ର ମାୟେଲଏଡ ଲିଉକେମିଆର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ନିର୍ଦ୍ଦିଷ୍ଟ ଭାବରେ ଏହା କେତେକ ଆଇଡିଏଚ୧ (IDH1) ପରିବର୍ତ୍ତନ ବା ମ୍ୟୁଟେସନ ହୋଇଥିବା କ୍ଷେତ୍ରରେ ବ୍ୟବହୃତ ହୁଏ ଯେଉଁଥିରେ ଅନ୍ୟାନ୍ୟ ଚିକିତ୍ସା ବିଫଳ ହୋଇଥିଲେ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଥକାପଣ, ଗଣ୍ଠି ଯନ୍ତ୍ରଣା, କୋଷ୍ଠକାଠିନ୍ୟ, ଅଣନିଶ୍ୱାସ, ଜ୍ୱର, ରାସ, ପାଟିର ପ୍ରଦାହ ଏବଂ ତରଳ ଝାଡ଼ା ହୋଇପାରେ । ସାଧାରଣତଃ ଉଚ୍ଚ ରକ୍ତ ପୋଟାସିଅମ୍, ସ୍ୱଳ୍ପ ସୋଡିଅମ୍, ଯକୃତ ସମସ୍ୟା ଏବଂ ବୃକ୍‌କ ସମସ୍ୟା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଡିଫରେନସିଏସନ ସିଣ୍ଡ୍ରୋମ ଅନ୍ତର୍ଭୁକ୍ତ ହୋଇପାରେ । ଏହା ଏକ ଆଇସୋସାଇଟ୍ରେଟ୍ ଡିହାଇଡ୍ରୋଜେନେଜ୍ -୧ (IDH1) ପ୍ରତିବନ୍ଧକ ଅଟେ । 

୨୦୨୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓଲୁଟାସିଡେନିବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏହି ଔଷଧ ପିଛା ମାସକୁ ପ୍ରାୟ ୩୨,୨୦୦ ଡଲାର ଖର୍ଚ୍ଚ ହୁଏ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki